De danske Arter af Slægten Apion Herbst. 



Af 



Chr. Engelhart. 



Slægten Apion Herbst er en af de paa Arter talrigste 

 Billeslægter. Det samlede Antal af hidtil beskrevne Arter 

 nærmer sig til 500, hvoraf omtrent Halvdelen i Europa. 

 I Schiødte's Fortegnelse i »Nat. Tids.« III K., 8. Bd. findes 

 opført 60 danske Arter. Hertil føjedes i Dr. Meinert's 

 Tillæg i »Ent. Medd.« 1. Bd. en enkelt Art. I det senere af mig 

 udarbejdede Tillæg i "Ent. Medd.« II K, 1. Bd., tilføjedes 

 4 Arter, medens Navnet A. Sundevalli Schönh. blev erstattet 

 af Navnet A. pisi F. Dette skyldes delvis en Fejltagelse, idet 

 der blandt de i Museet opstillede Exemplarer virkeligt fandtes 

 et enkelt Exemplar af Arten A. Sundevalli, medens de øvrige 

 4 Individer tilhører Arten A. pisi. Det første Navn burde 

 derfor være bibeholdt under Tilføjelse af det sidste. 



I nærværende Arbejde har jeg tilføjet enkelte nye 

 Arter og tillige foretaget enkelte Forandringer i Nomen- 

 klaturen, dog kun saadanne, som forekom mig nødvendige 

 eller særligt ønskelige. 



Der forekommer i den danske entomologiske Literatur 

 meget lidt, der kan hjælpe Samlerne til at faa Udbyttet af 

 deres Indsamlinger bestemt. Saaledes findes der mig be- 

 kjendt intet vedrørende Snudebillernes store Familie. Man 

 har derfor været henvist til den udenlandske Literatur, men 

 denne er ofte meget vanskelig at benytte, idet den Fauna, 



